Soluun viittaaminen toisessa asiakirjassa

Contents
Index 🔎︎

# Toisiin taulukoihin viittaaminen

Yhden taulukon solussa voidaan viitata toisen taulukon soluun.

Samaan tapaan viittaus voidaan tehdä myös toisen asiakirjan soluun, edellyttäen että asiakirja on jo tallennettu tiedostoksi.

## Soluun viittaaminen samassa asiakirjassa

1. Avaa uusi, tyhjä laskentataulukko.

2. Esimerkin vuoksi kirjoita seuraava kaava taulukko1:n soluun A1:

   =Taulukko2.A1

3. Napauta Taulukko2 -taulukkovalitsinta laskentataulukon alareunassa. Aseta kohdistin siellä soluun A1 ja kirjoita tekstiä tai luku.

4. Kun vaihdat takaisin Taulukko1:lle, näet saman sisällön solussa A1 täälläkin. Jos solun Taulukko2.A1 sisältö muuttuu, niin samalla muuttuu myös solun Taulukko1.A1 esitettävä sisältö.

## Soluun viittaaminen toisessa asiakirjassa

1. Valitse Tiedosto - Avaa ladataksesi olemassa olevan taulukkolaskenta-asiakirjan.

2. Valitse Tiedosto - Uusi avataksesi uuden taulukkolaskenta-asiakirjan. Aseta kohdistin soluun, johon lisäät ulkoista aineistoa ja syötä yhtäsuuruusmerkki osoittamaan, että haluat aloittaa kaavan.

3. Vaihda nyt juuri lataamaasi asiakirjaan. Napsauta solua, jossa uuteen asiakirjaan lisättävä aineisto on.

4. Vaihda takaisin uuteen laskentataulukkoon. Syöttörivillä näkyy nyt miten LibreOffice Calc on lisännyt viittauksen kaavaan.

   Toisen asiakirjan soluviittauksessa on ensin toisen asiakirjan nimi puolilainausmerkeissä, sitten ristikkomerkki #, sitten toisen asiakirjan taulukon nimi, jota seuraa piste ja lopuksi tulee solun nimi.

5. Hyväksy kaava napsauttamalla vihreää pukkimerkkiä.

6. Jos vedät aktiivisen solun oikean alakulman ruudusta valitulle solualueelle, LibreOffice lisää samalla vastaavat viereisten solujen viitteet. Tämän tuloksena taulukon nimen eteen tulee "$"-merkki, joka ilmaisee, että kyse on absoluuttisesta viittauksesta.

Kun tutkitaan toisen asiakirjan nimeä kaavassa, havaitaan, että se on kirjoitettu URL-osoitteena. Tämä tarkoittaa, että myös URL-osoite Internetistä on lisättävissä.

Aiheeseen liittyvää

Viittaaminen URL-osoitteisiin